William Regis Fey

**William Regis Fey** (født 6. november 1942 i Pittsburgh i Pennsylvania i USA, død 19. januar 2021 samme sted) var en katolsk biskop som virket i Papua New Guinea.

## Liv og virke
### Bakgrunn
William Fey avla sine første ordensløfter som medlem av kapusinerne den 14. juli 1963, og sine evige løfte rden 14. juli 1966.

### Prest
Han ble presteviet den 19. oktober 1968. Hans overordnede i *St. Augustine Province* i kapusinerordenen sendte ham til Oxford University i England der han tok sin DPhil. Oxeniensis i filosofi. Han underviste ved St. Fidelis Seminary College i Herman i Pennsylvania og Borromeo College  i Wickliffe i Ohio før han ble utsendt til Papua New Guinea i 1986. Først overtok han oppgaver ved sin ordens novisiat i Pangia, og så underviste han i filosofi ved presteseminaret i Port Moresby. Han dro derfra for en toårsperiode for å undervise i filosofi i Zambia, og vendte så tilbake til Papua New Guinea. Han var til slutt også viseprovinsial for kapusinerne.

### Biskop
Fey ble utnevnt av pave Benedikt XVI til biskop av Kimbe på øya New Britain i Bismarckarkipelet i Papua New Guinea den 8. juni 2010, og ble bispeviet den 19. oktober samme år.  Hovedkonsekrator var erkebiskopen av Rabaul, Karl Hesse M.S.C., medkonsekrerende var erkebiskop Francisco Montecillo Padilla, apostolisk nuntius i Papua New Guinea, og Stephen Reichert OFM.Cap., biskop av Mendi.

Han foretok et al limina-besøk til pave Benedikt XVI i Roma i juni 2012.

Han arbeidet for å etablert et kateketisk treningssenter i sitt bispedømme, og ble anmodet av provinsregjeringen i New Britain og å samarbeide med dem om å etablere en lærerhøyskole. Han og kardinal Sean O'Malley, OFM.Cap., erkebiskop av Boston, og biskop Donald Francis Lippert, OFM.Cap. hadde alle begynt i sitt ordensliv i *St Augustine Province of Capuchins* basert i Pittsburgh i Pennsylvania.

Han engasjerte seg dessuten i *Federation of Catholic Bishops Conferences of Oceania*.
 
Pave Frans innvilget den 18. oktober 2019 hans alderbetingede fratreden.

Han døde 19. januar 2021 av covid-19 på sykehus i Shadyside i Pittsburgh i Pennsylvania.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Kardinal Carlo Rezzonico den yngre (1724-1799) *1773
* Kardinal Antonio Dugnani (1748-1818) *1785
* Erkebiskop Jean-Charles de Coucy (1746-1824) *1790
* Kardinal Gustave-Maximilien-Juste de Croÿ-Solre (1773-1844) *1820
* Biskop Charles-Auguste-Marie-Joseph Forbin-Janson (1785-1844) *1824
* Kardinal François-Auguste-Ferdinand Donnet (1795-1882) *1835
* Biskop Charles-Emile Freppel (1827-1891) *1870
* Kardinal Louis-Henri-Joseph Luçon (1842-1930) *1888
* Kardinal Charles-Henri-Joseph Binet (1869-1936) *1920
* Kardinal Maurice Feltin (1883-1975) *1928
* Kardinal Jean-Marie Villot (1905-1979) *1954
* Kardinal Andrea Cordero Lanza di Montezemolo (1925-2017) *1977
* Erkebiskop Karl Hesse, M.S.C. (1936-) *1978
* Biskop *William Fey*

## Skrifter
* *Faith and Doubt: The Unfolding of Newman's Thought on Certainty*, Oxford, ISBN 978-0915762026 (Dissertasjon)

## Referanser